ທ່ານ Obama ຕິຕຽນອິຣ່ານ ທີ່ປາບປາມພວກປະທ້ວງ
ທ່ານ Obama ຮຽກຮ້ອງໃຫ້ພວກລັດຖະບານ ໃນທົ່ວພາກຕະເວັນອອກກາງ ເອົາໃຈໃສ່ຕໍ່ ຄວາມຮຽກຮ້ອງຕ້ອງການ ຂອງປະຊາຊົນ ທີ່ປາດຖະໜາຢາກໃຫ້ມີ ການປ່ຽນແປງນັ້ນ.
ປະທານາທິບໍດີສະຫະລັດ ທ່ານ Barak Obama ໄດ້ຕໍາໜິຕິຕຽນ ອິຣ່ານໃນການປາບປາມພວກປະທ້ວງ ຕໍ່ຕ້ານລັດຖະບານທີ່ໄດ້ຮັບແຮງດົນບັນດານໃຈຈາກການ ປະທ້ວງລຸກຮືຂຶ້ນຂອງປະຊາຊົນໃນອີຢິບນັ້ນແລະຮຽກ ຮ້ອງໃຫ້ພວກລັດຖະບານໃນທົ່ວພາກຕະເວັນອອກກາງ ເອົາໃຈໃສ່ຕໍ່ຄວາມຮຽກຮ້ອງຕ້ອງການຂອງປະຊາຊົນ ທີ່ປາດຖະໜາຢາກໃຫ້ມີການປ່ຽນແປງນັ້ນ ໃນການຖະແຫລງຂ່າວທີ່ທໍານຽບຂາວໃນວັນອັງຄານວານ ນີ້ ທ່ານ Obama ກ່າວວ່າທ່ານເຫັນວ່າເປັນເລື່ອງໜ້າ ຢາກຫົວ ທີ່ອຳນາດການປົກຄອງຂອງອີຣ່ານທຳທ່າວ່າ ສະເຫຼີມສະຫຼອງການລຸກຮືຂຶນຢູ່ອີຈິບນັ້ນ ທ່ານກ່າວວ່າ ເຈົ້າໜ້າທີ່ໃນອີຣ່ານໄດ້ກະທໍາໃນທາງກົງກັນຂ້າມກັບເຫດການທີ່ເກີດຂຶ້ນ ຢູ່ອີຢິບ ໂດຍໄດ້ຍິງແລະທຸບຕີພວກຜູ້ຄົນທີ່ພະຍາຍາມສະແດງອອກເຖິງຄວາມຄິດ ແລະຄວາມຮຽກຮ້ອງຕ້ອງການຂອງພວກເຂົາເຈົ້າຢ່າງສັນຕິວິທີນັ້ນ ໃນການໃຫ້ຄວາມຄິດຄວາມເຫັນທີ່ກ້ວາງຂວາງທີ່ສຸດຂອງທ່ານ Obama ກ່ຽວກັບການ ລຸກຮືຂຶ້ນໃນທົ່ວພາກຕະເວັນອອກກາງແລະອາຟຣິກາເຫນືອນັ້ນ ທ່ານ Obama ໃຫ້ຂໍ້ ສັງເກດໃນອັນທີ່ທ່ານເອີ້ນວ່າພວກຄົນຮຸ່ນໜຸ່ມນ້ອຍທີ່ຂະຫຍັນຂັນແຂງກະທໍາລົງໄປ ກໍເພື່ອຢາກເຫັນການເປີດໂອກາດທີ່ດີກວ່າທີ່ເປັນຢູ່ໃນເວລານີ້ ທ່ານ Obama ກ່າວວ່າພວກຜູ້ນໍາໃນຂົງເຂດຈໍາເປັນທີ່ຈະຕ້ອງໄດ້ທຳການປ່ຽນແປງ ລ່ວງໜ້າ, ແຕ່ທ່ານກໍເຕືອນວ່າ ສະຫະລັດບໍ່ສາມາດບົງການວ່າແມ່ນຫຍັງຈະເກີດຂຶ້ນ ໃນສັງຄົມພວກນີ້ ທ່ານຍັງກ່າວອີກວ່າລັດຖະບານຂອງທ່ານຈະເປັນແຮງໃຈໃຫ້ການ ສະໜັບສະໜຸນແກ່ພວກທີ່ຊອກສະແຫວງຫາຊ່ອງທາງໃຫ້ມີຊີວິດການເປັນຢູ່ທີ່ດີຂຶ້ນນັ້ນ